Document ID: 31991R0708

ΚΑΝΟΝΙΣΜΟΣ ( ΕΟΚ ) αριθ . 708/91 ΤΗΣ ΕΠΙΤΡΟΠΗΣ της 22ας Μαρτίου 1991 για την τροποποίηση του κανονισμού ( ΕΟΚ ) αριθ . 4115/88 όσον αφορά τα ανώτατα ποσά που είναι επιλέξιμα ετησίως για τις ενισχύσεις στην εκτατικοποίηση της παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 1β παράγραφος 6,
Εκτιμώντας :
ότι ο κανονισμός ( ΕΟΚ ) αριθ . 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού ( ΕΟΚ ) αριθ . 2052/88 όσον αφορά τον συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων ( 3 ) προβλέπει στο άρθρο 22 ότι τα ποσά των αποφάσεων της Επιτροπής εκφράζονται σε Ecu - ότι το άρθρο αυτό εφαρμόζεται από την έναρξη ισχύος του κανονισμού ( ΕΟΚ ) αριθ . 1866/90 της Επιτροπής της 2ας Ιουλίου 1990 περί ρυθμίσεων σχετικά με τη χρησιμοποίηση του Ecu στην εκτέλεση του προϋπολογισμού των διαρθρωτικών ταμείων ( 4 )- ότι, κατά συνέπεια, πρέπει να τροποποιηθεί ο κανονισμός ( ΕΟΚ ) αριθ . 4115/88 της Επιτροπής της 21ης Δεκεμβρίου 1988, που καθορίζει τις λεπτομέρειες εφαρμογής του καθεστώτος ενισχύσεων στην εκτατικοποίηση της παραγωγής ( 5 ), αντικαθιστώντας την αναφορά στις γεωργικές ισοτιμίες με αναφορά στη συναλλαγματική ισοτιμία του Ecu - ότι, για να αποφευχθεί από την τροποποίηση αυτή μείωση της ισοτιμίας σε εθνικό νόμισμα των ανώτατων ετήσιων επιλέξιμων ποσών που αναφέρονται στο παράρτημα ΙΙ του τελευταίου αυτού κανονισμού, πρέπει να αυξηθούν τα ποσά αυτά πολλαπλασιάζοντάς τα με την τιμή που αναφέρεται στο άρθρο 1 του κανονισμού ( ΕΟΚ ) αριθ . 52/90 της Επιτροπής της 10ης Ιανουαρίου 1990 για τον καθορισμό του διορθωτικού συντελεστή που αναφέρεται στο άρθρο 6 του κανονισμού ( ΕΟΚ ) αριθ . 1677/85 του Συμβουλίου για τα νομισματικά εξισωτικά ποσά στον γεωργικό τομέα ( 6 )-
ότι πρέπει να προβλεφθούν μεταβατικές διατάξεις για την περίοδο από την 6η Ιουλίου 1990 έως την ημερομηνία ενάρξεως της ισχύος του παρόντος κανονισμού -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Γεωργικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 4115/88 τροποποιείται ως εξής :
1 . Το άρθρο 13 αντικαθίσταται από το ακόλουθο κείμενο :
"Άρθρο 13
Η μετατροπή σε εθνικό νόμισμα των ποσών που αναφέρονται στο παράρτημα ΙΙ πραγματοποιείται βάσει των ισοτιμιών αναφοράς που αναφέρονται στο άρθρο 3 δεύτερο εδάφιο του κανονισμού ( ΕΟΚ ) αριθ . 1866/90 της Επιτροπής (*) που ισχύουν την 1η Ιανουαρίου του έτους κατά το οποίο πληρώνεται το ποσό .
(*) ΕΕ αριθ . L 170 της 3 . 7 . 1990, σ . 36 ."
2 . Το παράρτημα ΙΙ αντικαθίσταται από το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιανουαρίου 1991 .
Η αξία σε εθνικό νόμισμα των ανώτατων ετήσιων επιλέξιμων ποσών που εμφαίνονται στο παράρτημα ΙΙ του κανονισμού ( ΕΟΚ ) αριθ . 4115/88, που εφαρμόζεται στις 5 Ιουλίου 1990, εξακολουθεί να ισχύει για τις ενισχύσεις που χορηγούνται για την περίοδο από την 6η Ιουλίου 1990 έως τις 31 Δεκεμβρίου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 22 Μαρτίου 1991 .

Labels: 19
6